**Felles refleksjonsnotat for Wasim og Lise**

Etter å ha planlagt og gjennomført hver vår «ny-vri» oppgave har vi mye av de samme erfaringene etter det. Vi opplever begge to at elevene våre ble mer aktive i timene. Små grupper gjør at alle i gruppa må delta for å nå målet/bli ferdig og alle får en følelse av å bli sett og hørt. Dette gjør igjen at terskelen for gruppa å si noe/legge frem sitt bidrag bli lavere da hele gruppa opplever å stå bak arbeidet. Samarbeidet innad i gruppa erfarte vi som positivt, og også samarbeid på tvers av gruppene ble lettere. Ved å øke aktiviteten hos elevene erfarte vi begge at de i større grad tok ansvar for sin egen læring. De hadde et konkret mål som gruppa jobbet mot og dette førte til læring. Dette førte igjen til at det sosiale miljøet i klassen bedret seg. Tidligere var timene preget av lærerstyrte opplegg, som besto av forelesninger og diskusjoner. Gradvis i gjennomføringen av ny vri opplevde vi at elevene tok mer ansvar for aktivitetene og gjennom det opplevde mer ansvar for egen læring. Ettersom elevene i større grad selv tok ansvar og ble mer aktive fikk vi som lærere en mer tilbaketrukket rolle. Vi ble i større grad en tilrettelegger for læring mer enn den «bærende bjelke»

Også i forhold til motivasjon erfarte vi en positiv utvikling. Elevene fikk et eierforhold til opplegget og gjennom økt egenaktivitet steg motivasjonen gradvis.

Vår opplevelse av å gjennomføre en vri er entydig positive. Opplevelsen i klasserommet ble god, noe som vi tar med oss i videre utvikling av ny «nye-vri opplegg»

Samtidig erfarte vi at det krevde mer forarbeid av oss som lærere for å tenke ut nye opplegg som skal fungere. Vi erfarte begge at vi måtte ta noen endringer på «strak arm» derfor er det bra at vi begge er trygge i vår rolle som formidlere/veileder.

Vi fikk ikke tid å samarbeide så mye som vi ønsket på grunn av travel hverdag, men vi fikk tid i forrige samling til å veksle ideer i forhold til «ny vri» på undervisningen. På den siste samlingen, ble vi redusert fra tre til to i gruppen, men vi opplevde ikke det som problematisk. Vi satt sammen i forkant for å bli enig om presentasjon og for å finne felle erfaringer. Samarbeidet i gruppen fungerte bra. Vi jobbet raskt og effektivt.

Wasim og Lise

01.12.2017